क’क्राझार, 31 अक्ट’बर 2020 : Session-7 Indian Super League(ISL) आ फैगौ 20 नबेम्बरनिफ्राय जागायगोन। फोजोबस्रांलु कर’नानि थाखाय बे बोसोराव हादोरनि गुबुन गुबुन थावनियाव गेलेहोआ लासे गवानि दाबथाम थावनियावल’ गेलेहोनाय जागोन। गवानि फाटरडा जवाहरलाल नेहरू ष्टेडियाम, टिलक मैडान ष्टेडियाम आरो बाम्बलियाम जिएमचि ष्टेडियामआव खुंफुंनाय जागोन। 20 नबेम्बराव जानो गोनां गेलेनायाव गिबियै केरेला ब्लाष्टार आरो एटिके मोहन बागाननि गेजेराव जागोन। मख’नो गोनांदि हादोरनि जारिमिनारि फुटबल क्लाब ‘मोहन बागान’आ Atlitico de Kolkata जों सरजाबना एटिके मोहन बागान एफचि मुं दोनबाय। एरैहाय नर्थ इष्ट इउनाइटेद एफचिनि गेलेनाया 21 नबेम्बराव मुम्बाइ चिटि एफचिनि गेजेराव जागोन।